## Zakon o upravljanju javnim ustanovama u kulturi

### NN 96/2001 (7.11.2001.), Zakon o upravljanju javnim ustanovama u kulturi

# HRVATSKI SABOR

1611

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O UPRAVLJANJU JAVNIM USTANOVAMA U KULTURI

Proglašavam Zakon o uprav­lja­nju javnim ustanovama u kulturi, koji je
donio Hrvatski sabor na sjednici 25. listopada 2001.

Broj:
01-081-01-3348/2
Zagreb, 2. studenoga 2001.

Predsjednik
Republike Hrvatske
**Stjepan Mesić,** v. r.

## ZAKON

### O UPRAVLJANJU JAVNIM USTANOVAMA U KULTURI

Članak 1.

(1) Javnim ustanovama u kulturi uprav­ljaju upravna vijeća, ako posebnim
zakonom nije drugačije određeno.

(2) Upravna vijeća javnih ustanova u kulturi kojih je osnivač ili
vlasnik Republika Hrvatska, imaju sedam članova od kojih četiri imenuje
ministar kulture, a tri biraju stručni djelatnici ustanove, odnosno umjetničko
osob­lje iz svojih redova, ako posebnim zakonom nije drugačije određeno.

(3) Upravna vijeća javnih ustanova kojima su osnivači ili vlasnici županije,
odnosno Grad Zagreb, gradovi i općine, imaju tri ili pet članova, od kojih većinu
imenuju predstavnička tijela osnivača ili vlasnika iz reda uglednih kulturnih i
umjetničkih djelatnika, a ostale članove iz svojih redova biraju stručni
djelatnici tih ustanova, odnosno umjetničko osob­lje, ako posebnim zakonom nije
drugačije određeno.

(4) Sastav i broj članova upravnih vijeća javnih ustanova u kulturi koje
imaju više suosnivača ili suvlasnika mora biti sukladan suosnivačkim, odnosno
suvlasničkim udjelima.

Članak 2.

Mandat članova upravnih vijeća javnih ustanova u kulturi traje četiri
godine.

Članak 3.

(1) Iznimno od odredbe članka 1. stavka 1. ovoga Zakona javnim
ustanovama u kulturi koje broje do pet zaposlenih uprav­lja ravnate­lj.

(2) Ravnate­lja iz stavka 1. ovoga članka imenuje predstav­ničko tijelo
osnivača ili vlasnika na teme­lju javnog natječaja.

(3) Javni natječaj raspisuje natječajno povjerenstvo od tri člana u koje
jednog člana imenuje ravnate­lj ustanove iz reda stručnih djelatnika ustanove,
a dva člana osnivač ili vlasnik ustanove.

Članak 4.

Način izbora članova upravnih vijeća iz reda stručnih, odnosno umjetničkih
djelatnika javnih ustanova u kulturi, način donoše­nja odluka upravnih vijeća,
broj članova upravnih vijeća ustanova iz članka 1. stavka 3. ovoga Zakona te
druga pita­nja u svezi s radom upravnih vijeća uređuju se aktom o osniva­nju
ili statutom ustanove.

Članak 5.

(1) Ravnate­lje javnih ustanova u kulturi kojima je osnivač ili vlasnik
Republika Hrvatska, imenuje i razrješava ministar kulture, ako posebnim zakonom
nije drugačije određeno.

(2) Ravnate­lje javnih ustanova u kulturi kojih su osnivači ili vlasnici
županije, odnosno Grad Zagreb, gradovi ili općine, imenuju i razrješavaju
predstavnička tijela osnivača  ili
vlasnika na prijedlog upravnih vijeća ustanova i po pribav­ljenom miš­lje­nju
stručnog, odnosno umjetničkog osob­lja tih ustanova.

(3) Imenova­nje ravnate­lja javnih ustanova u kulturi koje imaju više
suosnivača ili suvlasnika, a jedan od ­njih je Republika Hrvatska, podliježe
naknadnoj potvrdi ministra kulture. Ukoliko je Republika Hrvatska većinski
vlasnik ili osnivač takve ustanove, ravnate­lja imenuje ministar kulture.

(4) Za imenova­nje ravnate­lja javne ustanove u kulturi potrebno je
prethodno  miš­lje­nje nadležnoga
kulturnog vijeća.

Članak 6.

(1) Ravnate­lji javnih ustanova u kulturi imenuju se na teme­lju javnog
natječaja koji se objav­ljuje u dnevnom tisku, ako posebnim zakonom nije drugačije
određeno.

(2) Natječaj za imenova­nje ravnate­lja javnih ustanova u kulturi kojima
je osnivač Republika Hrvatska, kao i za ravnate­lje iz članka 5. stavka 3.
ovoga Zakona, objav­ljuje se i u »Narodnim novinama«.

(3) Javni natječaj za imenova­nje ravnate­lja raspisuje i provodi
upravno vijeće ustanove.

Članak 7.

(1) Za ravnate­lja javnih ustanova u kulturi mogu se imenovati osobe:
koje imaju visoku stručnu spremu, položen stručni ispit ako je propisan za obav­lja­nje
djelatnosti ustanove, koje se odlikuju stručnim, radnim i organizacijskim
sposobnostima te ispu­njavaju ostale uvjete određene posebnim zakonom, aktom o
osniva­nju ustanove ili ­njezinim statutom.

(2) Iznimno, za ravnate­lja javnih ustanova u kulturi mogu se imenovati
osobe koje, pored uvjeta iz stavka 1. ovoga članka, nemaju visoku stručnu
spremu, ako su istaknuti i priznati struč­njaci na području kulture i s najma­nje
deset godina radnog staža.

Članak 8.

(1) Javne glazbene ustanove u pravilu, imaju i glavnog dirigenta, koji
je umjetnički vodite­lj ustanove.

(2) Glavni dirigent, odnosno umjetnički vodite­lj javne glazbene
ustanove kojoj je osnivač ili vlasnik Republika Hrvatska imenuje se i razrješava
na način predviđen člankom 5. stavkom 1. ovoga Zakona.

(3) Glavnog dirigenta, odnosno umjetničkoga vodite­lja javne glazbene
ustanove kojoj je osnivač ili vlasnik županija, odnosno Grad Zagreb, grad ili
općina imenuje na prijedlog umjetničkog osob­lja ustanove predstavničko tijelo
osnivača ili vlasnika ustanove na teme­lju javnog natječaja, što ga raspisuje i
provodi upravno vijeće ustanove.

(4) Zadaće i ovlasti glavnog dirigenta, odnosno umjetničkog vodite­lja,
pobliže se utvrđuju aktom o osniva­nju ustanove ili ­njezinim statutom.

(5) Za glavnog dirigenta, odnosno umjetničkog vodite­lja javne glazbene
ustanove može se imenovati osoba koja je završila glazbenu akademiju, koja ima
najma­nje pet godina rada kao dirigent i koja je nastupala kao dirigent s
istaknutim domaćim i inozemnim glazbenim tijelima.

Članak 9.

(1) U javnim ustanovama u kulturi osniva se stručno vijeće kada je to
predviđeno statutom ustanove, odnosno aktom o ­njezinu osniva­nju.

(2) Stručno vijeće čine stručni djelatnici, odnosno umjetnič­ko osob­lje
ustanove.

(3) Statutom, odnosno aktom o osniva­nju pobliže se utvrđuje sastav i način
osniva­nja stručnog vijeća te broj ­nje­govih članova.

Članak 10.

Nadzor nad zakonitošću rada i općih akata javne ustanove u kulturi obav­lja
županijski ured nadležan za kulturu, odnosno upravno tijelo za kulturu Grada
Zagreba, na čijem području ustanova ima sjedište.

Članak 11.

(1) Javna ustanova u kulturi može promijeniti djelatnost samo uz
suglasnost osnivača ili vlasnika.

(2) Osnivač ili vlasnik javne ustanove u kulturi može donijeti odluku o
prestanku i statusnim promjenama ustanove samo uz prethodnu suglasnost
Ministarstva kulture.

Članak 12.

Javne ustanove u kulturi dužne su uskladiti svoje statute i druge opće
akte s odredbama ovoga Zakona u roku od 6 mjeseci od dana ­nje­gova stupa­nja
na snagu.

Članak 13.

Odredbe ovoga Zakona ne primje­njuju se na javne ustanove u kulturi čije
je osniva­nje, ustrojstvo, uprav­lja­nje i rad uređeno posebnim zakonima.

Članak 14.

Stupa­njem na snagu ovoga Zakona prestaje važiti Zakon o uprav­lja­nju
ustanovama u kulturi (»Narodne novine«, br. 50/95.).

Članak 15.

Ovaj Zakon stupa na snagu osmoga dana od dana objave u »Narodnim
novinama«.

Klasa: 612-01/01-01/01
Zagreb, 25. listopada 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 96/2001-1611